stanford-oval/wikipedia huggingface dataset:
ילדות רעות (מחזמר)

| --- | --- |

כרזת המחזמר הרשמית
 הפקה:  וושינגטון די. סי. (2017) תיאטראות ברודוויי (2018)
 כתיבה:  טינה פיי
 מילות השירים:  נל בנג'מין
 מבוסס על:  "ילדות רעות" מאת טינה פיי "Queen Bees and Wannabes" מאת רוזלינד וייזמן
 מוזיקה:  ג'ף ריצ'מונד 
 סוגה:  קומדיה תיכון
 הצגת בכורה:  31 באוקטובר 2017 (התיאטרון הלאומי, וושינגטון די. סי.)
 מספר מערכות:  2
 שפה:  אנגלית 
 פרסים:  פרס דרמה דסק
 meangirlsonbroadway.com
 
ילדות רעות (באנגלית: Mean Girls) הוא מחזמר קומי-תיכוני עם מוזיקה מאת ג'ף ריצ'מונד ומילים מאת נל בנג'מין המבוסס על סרט באותו השם על פי תסריט מאת התסריטאית והשחקנית טינה פיי (שבעצמו מבוסס על הספר Queen Bees and Wannabes מאת רוזלינד וייזמן).
המחזמר עלה לראשונה על בימת התיאטרון הלאומי שבוושינגטון די. סי. באוקטובר 2017, והועלה לראשונה בתיאטראות ברודוויי על בימת התיאטרון אוגוסט וילסון באפריל 2018.
רקע

ההכנות לפיתוח והפקת עיבוד מוזיקלי עבור סרט הקאלט "ילדות רעות" היו בעיצומן כבר משנת 2013. ב-3 באוקטובר 2016 - "יום הילדות הרעות" העולמי - הוכרז שהמחזמר יועלה לראשונה בוושינגטון די. סי. בסתיו 2017. ב-30 בדצמבר 2016, אושר שהצגת הבכורה של המחזמר תתקיים בתיאטרון הלאומי באוקטובר 2017.
הפקות

המחזמר הציג את הצגת הבכורה העולמית שלו בתיאטרון הלאומי שבוושינגטון די. סי ב-31 באוקטובר 2017, והוא הריץ הופעות עד ל-3 בדצמבר 2017. המחזמר הציג קטעים מקדימים ברודוויי בתיאטרון אוגוסט וילסון ב-12 במרץ 2018, לפני שהוא נפתח רשמית ב-8 באפריל 2018. קייסי ניקולאו לקח על עצמו את מלאכת הבימוי והכוריאוגרפיה וההפקה נעשתה על ידי לורן מייקלס וסטיוארט תומפסון. עיצוב התלבושות נעשה על ידי המעצב גרג בארנס, עיצוב התפאורה נעשתה על ידי סקוט פאסק, עיצוב הווידאו נעשה על די פין רוס ואדם יאנג, עיצוב התאורה נעשה על ידי קנת' פוזנר ועיצוב הסאונד נעשה על ידי בריאן רונן.
עלילת המחזמר > מערכה I

תלמידי תיכון ג'ניס סרקיסיאן ודמיאן הובארד מספרים לקהל הצופים את סיפורה של קיידי הרון, תלמידה חדשה בבית ספרם. קיידי והוריה עברו מאפריקה במטרה להתחיל חיים חדשים באמריקה וקיידי נכנסת לתיכון ציבורי. אך בעוד שקיידי נרגשת מאוד ליצור חברים חדשים, אף אחד לא להוט להתחבר אליה, ג'ניס ודמיאן מתחברים אליה ומנחים אותה ביומה הראשון בתיכון; איפה נמצאות כיתות המגמות השונות, מהן סידורי הישיבה בקפטריית בית הספר, היכן כדאי שלא להתיישב בשיעור, ומזהירים אותה להימנע מקליקת הבנות הכי פופולרית בתיכון - "הפלסטיקס". בנות החבורה הן קארן סמית', נערה יפהפייה אך רפת שכל ומעופפת, גרטשן וינרס, נערה עשירה ורכלנית שיודעת הכל על כולם, ומנהיגת החבורה, רג'ינה ג'ורג' - מלכת הדבורים, הנערה הכי יפה ועשירה, אם כי גם המרושעת ביותר בכל בית הספר. ברגע בו קיידי פונה לאכול ארוחת צהריים עם ג'ניס ודמיאן, "הפלסטיקס" מחליטות שעליה לאכול עמן את ארוחת הצהריים למשך שבוע.
בכיתת הכלכלה שלה, קיידי פוגשת את ארון סמואלס, נער חלומי ויפה תואר, והיא מיד מתאהבת בו. ג'ניס אומרת לקיידי שעליה להשתלב ב"הפלסטיקס" ולרגל אחריהן עבורה, אך קיידי מרגישה אי נוחות מכך מכיוון שרג'ינה נראית לה כבחורה נחמדה, אך ג'ניס מזהירה אותה שלא להסתמך על החזות החיצונית שלה. מאוחר יותר, "הפלסטיקס" וקיידי הולכות לקניון, ולאחר מכן אל ביתה של רג'ינה. שם, הם פוגשים את אמה "המגניבה" של רג'ינה, וגרטשן מגלה לקיידי שבגלל חברותה עם רג'ינה, היא איבדה את כל הביטחון העצמי שלה.
למחרת בכיתה המתמטיקה, אהרון דן עם קיידי על מערכת היחסים הקודמת שלו עם רג'ינה, שהחריפה עד כדי כך שהוא נשבע שלא לצאת שוב עם בנות בעתיד הקרוב לעין, אך קיידי מאמינה שאם היא תתנהג בטיפשות, ארון יעזור לה בלימודים ובעקבות כך יתאהב בה. מאוחר יותר, קארן מסביר לקיידי שבתיכון, ליל כל הקדושים סובב סביב תחפושות סקסיות, ושלא משנה מה היא תלבש (אפילו אם היא תתחפש לקלח תירס או לרוזה פארקס), התלבושת חייבת להיות סקסית. מאוחר יותר, במסיבת ליל כל הקדושים של ארון, רג'ינה מגלה שקיידי דלוקה על ארון, ובנבזיות, היא מחליטה לפלרטט איתו עד שיסכים לחזור אליה.
זועמת על התנהגותה של רג'ינה, קיידי מבקשת מג'ניס ודמיאן עצה. דמיאן מגלה לה שג'ניס ורגינה היו החברות הכי טובות בחטיבת הביניים עד שרגינה סירבה להזמין את ג'ניס למסיבת הבריכה שלה מכיוון שהייתה משוכנעת שג'ניס היא לסבית. ביחד, השלושה מחליטים לפעול יחד על מנת לנקום ברג'ינה, על ידי העלאתה במשקל באמצעות ממתקי קאלטין (בזמן שהיא חושבת שאלו ממתקים דיאטטיים העוזרים להורדת המשקל). קיידי גם מצליחה לשכנע את גרטשן שרג'ינה כועסת עליה וגרום לה לחשוף את סודה של רג'ינה שבוגדת בארון עם שיין אומן בחדרי ההלבשה של נבחרת התיכון. אחרי שהם נכשלות בריקוד הסנטות שלהן במופע הכישרונות השנתי, התלמידים מתחילים להבחין במשקלה של רג'ינה. מאוחר יותר, כאשר רג'ינה שוברת את אחד מחוקי "הפלסטיקס", קיידי מתנגדת לה, ואוסרת עליה לשבת ליד השולחן. כשכולם מרגישים חופשיים משלטונה של רג'ינה, קיידי מנסה להתנצל בפני רג'ינה על שגירשה אותה משולחן הקפיטריה שלהן, אבל רג'ינה מרמזת ששלטונה רחוק מלהסתיים.
עלילת המחזמר > מערכה II

לאחר חופשת החורף בתיכון החוף הצפוני, קיידי עברה מהפך שלם שהולם את מעמד "מלכת הדבורות" החדש שלה. דמיאן, ג'ניס והנערות האחרות בתיכון מנסים לבלום את השינוי לרעה ההולך וגדל של קיידי, ובמיוחד לגרום לה להפסיק להעמיד פני טיפשה ליד ארון בכך שהן מספרות לה על חוויות העבר השליליות שלהן. גרטשן מתחילה להבחין בדמיון בין ידידותה עם רג'ינה לבין ידידותה עם קיידי, בזמן שאמה של רג'ינה תוהה מדוע בתה לא סומכת עליה.
בניסיון להשיג את תשומת לבו של ארון, קיידי עורכת מסיבה בביתה - למרות שסיפרה להוריה שלא תוכל לצאת לטיול המשפחתי שלהם מכיוון שהיא הוזמנה לתערוכת האמנות של ג'ניס (כאשר, בפועל למעשה היא באמת הוזמנה לתערכות האמנות של ג'ניס ופשוט בחרה שלא ללכת). ככל שהמסיבה הולכת ונהיית יותר ויותר מטורפת, קיידי משתכרת יותר ויותר. כאשר ארון מגיע למסיבה של קיידי, השניים מתגנבים לחדר השינה שלה, שם ארון מסביר לה שהוא באמת אהב אותה לפני שהיא הפכה לאחת מ"הפלסטיקס", ואילו קאדי מנסה, ללא הצלחה, לשכנע אותו שכעת היא הפכה לגרסה טובה יותר של עצמה. אחרי המסיבה, ג'ניס ודמיאן מופיעים בביתה של קיידי וזועמים על כך שהיא פספסה את תערוכת האמנות של ג'ניס. השניים מספרים לקיידי שהיא בגדה באמונם ועוזבים.
כאשר רג'ינה מגלה שהיא לא הוזמנה למסיבה של קיידי ושממתקי הקאלטין הם אלו שגרמו לה לעלות במשקל, היא מחליטה לנקום בקיידי על ידי הפצת הספר "השרופות" - ספר מלא עלבונות על הבנות בתיכון (והבנים יוצאי הדופן הם ארון ודמיאן) - לאחר שהיא מוסיפה לו את עצמה כ"פרה מכוערת" במטרה להפנות את האשמה מעליה. באספה שהתכנסה לאחר השפעותיו של ספר "השרופות", גברת נורבורי מנסה לקרב בין הבנות. ג'ניס מסבירה את הפילוסופיה שלה ש"אני מעדיפה להיות אני מאשר להיות איתך" לבית הספר, בהתייחסה לחברויותיה הכושלות עם קיידי ורג'ינה. רג'ינה הזועמת עוזבת את מבנה התיכון בסערה, בכעס ובחוסר אמון. קיידי ממהרת בעקבותיה, ומנסה להתנצל בפניה, אך דעתה של רג'ינה מוסחת והיא נדרסת על ידי אוטובוס. למרבה המזל, רג'ינה שורדת את הדריסה.
תאונת האוטובוס של רג'ינה גורמת לקיידי לבחון מחדש את עצמה ולהבין לאיזו מפלצת היא נהפכה. במטרה לחזור למוטב, קיידי מחליטה לקחת את כל האשמה על כתיבת ספר "השרופות", למרות שלא היא האחראית הבלעדית לכך, והיא מושעית מהתיכון למשך שלושה שבועות ומורחקת מנשף האביב. לאחר שחזרה לבית הספר, גברת נורבורי מציעה לקיידי להרוויח נקודות זכות ולשמור הציון שלה באמצעות הצטרפות לנבחרת המתמטיקאים אל אליפות המדינה. לאחר שהתחרתה נגד הנערה האחרת היחידה בתחרות וניצחה, הקבוצה מנצחת, וקיידי מתחילה להרגיש יותר טוב עם עצמה. לאחר האליפות, קיידי מתגנבת אל נשף האביב בסיועו של ארון לאחר שנישקה אותו, שם היא נתקלת ברג'ינה, והשתיים מנהלות שיחה מלב אל לב ומתפייסות.
קיידי נבחרת למלכת נשף האביב, אך כשהיא מבחינה שמדובר בכתר פלסטיק זול ושביר, וכמה מגוחך המצב הוא שדברים יכולים להיראות מכוערים כל כך עבור סיבות טיפשיות וחסרות משמעות, היא לוקחת את הכתר, שוברת אותו לחתיכות רבות, ונותנת חתיכה לכל נערה תוך כדי מתן מחמאות לכל אחת מהן. קיידי מתנצלת בפני ג'ניס ודמיאן, והשלושה חוזרים להיות חברים. המחזמר מסתיים כשקיידי, דמיאן, ג'ניס, גרטשן, קארן, ארון ורג'ינה נהיים לקבוצה אחת גדולה ומאושרת.
צוות הדמויות והשחקנים

| הדמות | פיתוח (2016) | וושינגטון די>  סי. (2017) | ברודוויי (2018) |  |
| --- | --- | --- | --- | --- |
| קיידי הרון | טי בוייץ' | אריקה הנינגסן | אריקה הנינגסן |  |
| ג'ניס סארקיסיאן | בארט ווילברט וויד | בארט ווילברט וויד | בארט ווילברט וויד |  |
| דמיאן הובארד | גריי הנסון | גריי הנסון | גריי הנסון |  |
| רג'ינה ג'ורג' | טיילור לאודרמן | טיילור לאודרמן | טיילור לאודרמן |  |
| גרטשן וינרס | קריסטה רודריגז | אשלי פארק | אשלי פארק |  |
| קארן סמית' | קייט רוקוול | קייט רוקוול | קייט רוקוול |  |
| גברת הרון/גברת נורבורי/גברת ג'ורג' | לא מופיעה | קרי באטלר | קרי באטלר | קרי באטלר |
| ארון סמואלס | קייל סליג | קייל סליג | קייל סליג |  |
| קווין גנאפור | לא מופיע | שיץ' מאנוהר | שיץ' מאנוהר |  |
| המנהל דובאל | ריק יאנגר | ריק יאנגר | ריק יאנגר |  |
צוות ההפקה

| תפקיד | וושינגטון די>  סי. (2017) | ברודוויי (2018) |
| --- | --- | --- |
בימוי: קייסי ניקלואו
כוריאוגרפיה: קייסי ניקלואו
תסריט: טינה פיי
מוזיקה: ג'ף ריצ'מונד
תמלול שירים: נל בנג'מין
עיצוב תפאורה: סקוט פאסק
עיצוב תאורה: קנת' פוזנר
עיצוב וידאו: פין רוס ואדם יאנג
עיצוב תלבושות: גרג בארנס
עיצוב סאונד: בריאן רונאן
עיצוב שיער: ג'וש מרקוט
איפור: מילגרוס מדינה-קרדיירה
פיקוח מוזיקלי: מרי-מיטשל קאמפבל
פיקוח מקהלה: ג'ון קלנסי
שירים > וושינגטון די. סי.

| --- | --- |
 מערכה I "A Cautionary Tale" – דמיאן וג'ניס  "It Roars" –  ג'ניס, דמיאן, קיידי, מר וגברת הרון והלהקה  "?Where Do You Belong" – דמיאן, ג'ניס, קיידי והלהקה  "Stupid with Love" – קיידי  "Apex Predator" – ג'ניס, קיידי, גרטשן וקארן  "?What’s Wrong with Me" – גרטשן  "(Stupid with Love (Reprise" – קיידי וארון  "Sexy" – קארן  "Someone Gets Hurt" – רג'ינה וארון  "Revenge Party" – קיידי, ג'ניס, דמיאן והלהקה  "Kevin's Rap" – קווין  "Rockin' Around the Pole" – רג'ינה, קיידי, גרטשן וקארן  "Justice" – גרטשן, קארן, קיידי, ג'ניס, דמיאן והלהקה:  מערכה II "Bossed Up" – דמיאן, קיידי, ג'ניס והלהקה  "Stay with Mother" – גברת ג'ורג'  "Whose House Is This?" – קווין והלהקה  "More Is Better" – קיידי וארון  "(Someone Gets Hurt (Reprise" – ג'ניס ודמיאן  "World Burn" – רג'ינה והלהקה  "I’d Rather Be Me" – ג'ניס והלהקה  "(Justice (Reprise" – קיידי  "Do This Thing" – קיידי, גברת נורברי, קווין והלהקה  "(Here (You Can Sit With Us" – קיידי, ג'ניס, דמיאן, רג'ינה, גרטשן, קארן והלהקה
שירים > תיאטראות ברודוויי

| --- | --- |
 מערכה I "A Cautionary Tale" – ג'ניס ודמיאן  "It Roars" – קיידי והלהקה  "(It Roars (Reprise" – קיידי והלהקה  "?Where Do You Belong" – דמיאן, ג'ניס, קיידי והלהקה  "Meet the Plastics" – ג'ניס, דמיאן, קיידי, רג'ינה, גרטשן וקארן  "Stupid With Love" – קיידי  "Apex Predator" – ג'ניס וקיידי  "?What’s Wrong with Me" – גרטשן  "(Stupid With Love (Reprise" – קיידי וארון  "Sexy" – קארן והמקהלה  "Someone Gets Hurt" – רג'ינה, ארון והלהקה  "Revenge Party" – ג'ניס, דמיאן, קיידי והלהקה  "Fearless" – קיידי, גרטשן, קארן והלהקה  "(Someone Gets Hurt (Tag" – רג'ינה:  מערכה II "(A Cautionary Tale (Reprise" – ג'ניס ודמיאן  "Stop" – דמיאן, קארן והלהקה  "(What’s Wrong With Me? (Reprise" – גרטשן וגברת ג'ורג'  "Whose House Is This?" – קווין, קיידי, גרטשן, קארן והלהקה  "More Is Better" – קיידי וארון  "(Someone Gets Hurt (Reprise" – ג'ניס ודמיאן  "World Burn" – רג'ינה והלהקה  "I'd Rather Be Me" – ג'ניס והלהקה  "(Fearless (Reprise" – קיידי  "Do This Thing" – קיידי, גברת נורבורי, קווין, המתמטיקאים והלהקה  "I See Stars" – קיידי עם כל האנסמבל
הקלטות

ההקלטה של צוות הפקת ברודוויי המקורית הופצה באופן דיגיטלי בארצות הברית ב-18 במאי 2018. עותקי דיסק של האלבום הופצו ב-15 ביוני 2018. האלבום התברג למקום ה-42 בטבלת ה-200 של בילבורד, דבר הנחשב להישג יוצא דופן.
תגובות וביקורות

מרילין סטאסיו, שסקרה את המחזמר עבור "וראייטי", כתבה ש"פיי טענה את המחזמר עם בדיחות נהדרות... מילותיה של נל בנג'מין אינן מתוחכמות כמו ההערות הספונטניות של פיי, אבל הן עושות את העבודה היטב והן משונות מספיק על מנת לגרום לך להקשיב היטב לחלקים הטובים, וישנן מספיק מילים שמתגמלות את תשומת הלב שלך.... מעריצים של הסרט המקורי יכולים להיות רגועים מפני ששום דבר חשוב לא הושמט מהעלילה."
פרסים ומועמדויות > ההפקה המקורית בוושינגטון די. סי.

| שנה | טקס הפרס | קטגוריה | מועמדות | תוצאה |
| --- | --- | --- | --- | --- |
| 2018 | פרס הלן האייס | ההפקה האורחת יוצאת הדופן ביותר | ההפקה האורחת יוצאת הדופן ביותר | זכייה |
| 2018 | פרס הלן האייס | מבצע/ת יוצא/ת דופן - הפקה אורחת | קייט רוקוול | מועמדות |
| 2018 | פרס הלן האייס | מבצע/ת יוצא/ת דופן - הפקה אורחת | גריי הנסון | מועמדות |
|  | פרס הלן האייס | מבצע/ת יוצא/ת דופן - הפקה אורחת |  |  |
הערות שוליים

1 2 3  שיר שלא נכלל באלבום ההקלטות המקורי של הפקת ברודוויי.
↑  השיר כלול כחלק מהשיר "Fearless" באלבום ההקלטות המקורי של הפקת ברודוויי.
| --- | --- |
בקרת זהויות :  MusicBrainz release group: a7f7bbcd-ff44-4fa4-9d06-379d0e38a8c5
לאה קמחזי

לאה קמחזי
לאה קמחזי וגבי עמרני בהצגה "אברם", בבימויו של עודד קוטלר, תיאטרון אנסמבל הרצליה
לאה קמחזי ואלי מנשה, "אברם"
לאה קמחזי (נולדה ב-11 באוגוסט 1977) היא שחקנית וזמרת ישראלית.
קורות חייה

לאה קמחזי נולדה וגדלה בגבעתיים לרפאל ואהובה קמחזי. אמה היא דור שישי בארץ, למשפחת ברזובסקי שהתגוררה בירושלים ובשורשיהם הרחוקים היו מרוסיה הלבנה. אביה נולד בתל אביב למשפחה שמוצאה בדמשק שבסוריה. לאה היא הצעירה מבין שלושת ילדיהם. החליטה להיות שחקנית כשקראה את "הענק וגנו" בחוג לדרמה בהיותה בת שמונה. בגיל ארבע עשרה החלה את צעדיה הראשונים בעולם המשחק והייתה סולנית ושחקנית בלהקת נעורי גבעתיים. עשתה את שירותה הצבאי בבית החולים איכילוב במסגרת חיל הרפואה ובמקביל למדה במכינה למשחק בבית צבי.
לאחר שחרורה מצה"ל למדה לאה קמחזי במסלול התלת-שנתי בסטודיו למשחק של יורם לוינשטיין (2003-2000). בתקופת לימודיה בסטודיו זכתה במלגה לשנתיים על בימוי ועבודת משחק עם קשישים במועדון – קהילתי בשכונת התקווה. לקראת סיום לימודיה השתתפה בהצגה "נסיכות וחיילים" מאת גיא בירן בבימויו של יובל לירון שהציגה בפסטיבל עכו והייתה פרויקט משותף לסטודיו למשחק ולתיאטרון אקי"ם.
השתתפה בהצגות נוער בתיאטרון הכרכרה, בקליפים (דניאל סלומון) ובפרסומות. שרה בהרכב הקאברים הנשי volgirls וכתבה מחזה קצר – "ראשונים".
בשנים 2007–2009 גילמה תריסר דמויות שונות בהצגה "אנה קארנינה" בבימויו של אילן רונן בתיאטרון הבימה. היא שיחקה לצידם של יבגניה דודינה, רמי הויברגר ואלכס אנסקי. היא נסעה עם ההצגה לפסטיבל אירופה בבוקרשט, רומניה. הופיעה בערב מחזאות פולנית בהצגה "ארגו", שיתוף פעולה בין הבימה לתיאטרון תמונע.
בסרטם הקצר של עדי אורן ורועי גוטמן "עורי" (2010) גילמה קמחזי את דמותה של אורנה. בחורה שנאנסה על ידי אביה, בורחת מהבית ומולידה ילד. הסרט השתתף בפסטיבל קולנוע נשים ברחובות ובפסטיבל קולנוע דרום.
קמחזי שיחקה בסרט הפנטזיה הקצר "רדיום" (2010). מספר על חיידק קטלני שמתפשט בתל אביב, ועקב כך העיר נמצאת בהסגר. בסרט גילמה את דמותה של בחורה שנכנסת לעיר הסגורה כדי למצוא את אהוב ליבה. הסרט השתתף בפסטיבל פנטיסטיקו בברזיל, פסטיבל אייקון בישראל ובפסטיבל International Horror Sci-Fic, ארצות הברית.
קמחזי שיחקה בסרט הקצר "עוגת חתונה" שהוקרן בערוץ 2 בשנת 2011. מבוסס על סיפורו האוטוביוגרפי של אמו של במאי הסרט אלעד אלאשוילי, שחיתנו אותה בגיל 16. באותה שנה שיחקה בתפקיד קטן בסרט "הערת שוליים".
מאז 2012 ועד 2013 שיחקה לאה קמחזי בתפקיד הנשי הראשי בהצגה "אברם" פרי עטו של דוד לוין, בבימויו של עודד קוטלר, בתיאטרון אנסמבל הרצליה. ההצגה מתרחשת בין התחנה המרכזית החדשה לתחנה המרכזית הישנה בתל אביב. היא מספרת על אברם (גבי עמרני) שרוצה לחתן את רחל (קמחזי), בתו היחידה, עם פקח עירוני (יואב הייט), בעוד שליבה נוטה אחר פושע זעיר (אלי מנשה).
חברה ב-Actors Studio בהדרכתם של עודד קוטלר ואמנון מסקין.
תפקידים > הפקות תיאטרון

| הצגה | תיאטרון | מחזאי | במאי | תפקיד | הצגת בכורה |
| --- | --- | --- | --- | --- | --- |
| אברם | תיאטרון אנסמבל הרצליה | דוד לוין | עודד קוטלר | רחל, תפקיד ראשי | 23 בינואר 2012 |
| יונה ויער | תיאטרון גשר | מאיר שלו | יבגני אריה | תרצה | 2011 |
| אנה קארנינה | קופרודוקציה של הבימה עם תיאטרון באר שבע | על-פי ל"נ טולסטוי, בעיבודה של הלן אדמונדסון בעיבוד לטולסטוי | אילן רונן | אישה ברכבת, אומנת, אחות | 18 בנובמבר 2007 |
| ארגו | פסטיבל דרמה פולנית בהפקת תיאטרון הבימה | מרק קוחן |  |  | דצמבר 2008 |
| פרפרים מלקטים צוף מגורדי שחקים | תיאטרון הכרכרה | ארז משולם | ארז משולם |  |  |
| נסיכות וחיילים | הפקה של הסטודיו למשחק של יורם לווינשטיין, עם תיאטרון אקי"ם, במסגרת פסטיבל עכו | גיא בירן | יובל לירון |  | 22 במרץ 2003 |
| שלושה הוצמחים, הצגת ילדים ומחזמר |  |  | אלברט כהן |  |  |
תפקידים > קולנוע וטלוויזיה

| סרט | במאי | תפקיד | שנה |
| --- | --- | --- | --- |
| ערבים רוקדים | ערן ריקליס | תפקיד אורח | 2014 |
| הערת שוליים | יוסף סידר | הילה | 2011 |
| עוגת חתונה (סרט קצר, ערוץ 2) | אלעד אלאשוילי | סיגל | 2011 |
| עורי (סרט קצר) | עדי אורן ורועי גוטמן | תפקיד ראשי: אורנה | 2010 |
| רדיום | דניאל פאליק | ליילה | 2010 |
| The First Seven Days | פיליפ שיפקו | הסרט צולם, אבל לא יצא לאקרנים | 2003 |
| נטול 95 | שירה רינגלר |  |  |
| קאובוי של נוצות, פרויקט סרטים של 48 שעות | אסי לנץ |  |  |
ישראל עבדיך

ישראל עבדיך הוא פיוט ליום הכפורים מאת רבי אברהם אבן עזרא. הפיוט פותח את סדר הסליחות הנאמרות בתפילת מוסף של יום הכפורים בקהילות הספרדים.
מבנה

בפיוט ששה בתים, ובכל בית שלושה טורים המסתיימים בחרוז קבוע. הפיוט שקול במשקל ההברתי-דקדוקי, ובכל שורה בו ישנן שתים-עשרה תנועות.
הצלעית הראשונה בכל בית היא: ”יִשְׂרָאֵל עֲבָדֶיךָ”, ביטוי הלקוח מתחינת משה אל אלוהים אחרי חטא העגל, שלא ישמיד את עם ישראל. או מספר נחמיה, פרק א', פסוק ו', שם מתחנן הנביא: ”תְּהִי נָא אָזְנְךָ קַשֶּׁבֶת וְעֵינֶיךָ פְתֻוּחוֹת לִשְׁמֹעַ אֶל תְּפִלַּת עַבְדְּךָ אֲשֶׁר אָנֹכִי מִתְפַּלֵּל לְפָנֶיךָ הַיּוֹם יוֹמָם וָלַיְלָה עַל בְּנֵי יִשְׂרָאֵל עֲבָדֶיךָ וּמִתְוַדֶּה עַל חַטֹּאות בְּנֵי יִשְׂרָאֵל אֲשֶׁר חָטָאנוּ לָךְ וַאֲנִי וּבֵית אָבִי חָטָאנוּ.”. כל טור שלישי פותח במילים ”אָנָּא, שְׁעֵה שַׁוְעָתָם”. בחלק מהדפוסים, לאחר כל בית נאמרת השורה:
הָאֵל, הַנּוֹצֵר חֶסֶד לָאֲלָפִים.
הלקוחה מתוך י"ג מדות של רחמים, לב סדר הסליחות, בהם נאמר: ”ה' ה' אֵל רַחוּם וְחַנּוּן אֶרֶךְ אַפַּיִם וְרַב חֶסֶד וֶאֱמֶת. נֹצֵר חֶסֶד לָאֲלָפִים נֹשֵׂא עָוֹן וָפֶשַׁע וְחַטָּאָה וְנַקֵּה” (ספר שמות, פרק ל"ב, פסוקים ו'–ז'). המובאה מדגישה את המדה לפיה האל יגמול חסד לעם ישראל.
תוכן

הפייטן מתאר את תפילתם ואת שפלותם הגשמית והרוחנית של עם ישראל, המתקבצים לתפילה בבית הכנסת לתפילת מוסף של יום הכפורים מבקש מאלוהים שיקבל את התפילה, כאילו הייתה קרבן המוקרב אליו.
הפיוט מתמקד בכך שהתפילה באה במקום הקרבנות, רעיון המופיע בתלמוד הבבלי, ונפוץ בשירת ימי הביניים. הפייטן משווה את תפילתם של ישראל למספר סוגי קרבנות: הוא פותח בקרבן מוסף, המתאים לתפילה אותה הוא פותח, בבית א'. לריח ניחוח, המופיע בפרשת ויקרא לגבי כמעט כל הקרבנות וכן לגבי קטורת הסמים בבית ב', לקרבן עולה ונסכים בבית ג', לקרבן שלמים בבית ד', ולקרבן מנחה, הדל מכולם ומושווה לריקנות המעשים הטובים של עם ישראל, בבית האחרון.
יש שכתבו שכוונת הפייטן בשורה החותמת כל בית, היא לבקש מהאל שינצור את הקרבנות אותם הקריבו האבות, בעת תפילת הבנים.
לקריאה נוספת

ישראל לוין, שירי־הקודש של אברהם אבן עזרא, חלק ב', הוצאת האקדמיה הלאומית הישראלית למדעים, 1975, עמ' 532–534.
ביאור לפיוט מאת הרב יעקב יצחקי, מחזור אהלי יעקב ליום הכפורים, ירושלים ה'תר"ע, דף קנב ע"ב - קנג ע"א.
ישראל דוידזון, אוצר השירה והפיוט, חלק ב', 4236, עמ' 424.
הערות שוליים

↑  הרב יעקב יצחקי במחזור אהלי יעקב ליום הכפורים, ירושלים ה'תר"ע, דף קנב ע"ב, כתב כי שם מחברו של הפיוט איננו ידוע, וכן הוא מופיע בתשלום אבודרהם ללא שם מחבר. ישראל דוידזון, באוצר השירה והפיוט, חלק ב', 4236 (עמ' 424) הביא שיש שייחסו את הפיוט ליצחק אבן גיאת אך נטה לייחס את הפיוט לראב"ע ונשאר בצ"ע. בעקבותיו, י' לוין בשירי־הקודש של אברהם אבן עזרא, חלק ב', 1975, עמ' 532–533 ייחס את הפיוט גם הוא לראב"ע.
↑  בנוסח הנדפס במחזורים לא מופיע הבית השני, וכך יוצא שישנם חמישה בתים.
↑  מלבד הפתיחה בה ארבעה טורים, והבית השלישי בו החרוז משתנה.
↑  חוץ מטור 4 בפתיחה
↑  ספר שמות, פרק ל"ב, פסוק י"ג
1 2  ישראל עבדיך – מילים, פירושים וביצועים | מחבר לא ידוע | פיוט | הספרייה הלאומית – אתר הפיוט והתפילה, באתר www.nli.org.il
↑  ברכות כו ב – ויקיטקסט, באתר he.wikisource.org
↑  ישראל לוין, שירי־הקודש של אברהם אבן עזרא, חלק ב', הוצאת האקדמיה הלאומית הישראלית למדעים, 1975, עמ' 533.
↑  הרב יעקב יצחקי, מחזור אהלי יעקב ליום הכפורים, ירושלים ה'תר"ע, דף קנב ע"ב - קנג ע"א.
לאונרדו ז'רדים

חוזה לאונרדו נונס אלבס סוזה ז'רדים (בפורטוגזית: José Leonardo Nunes Alves Sousa Jardim; נולד ב-1 באוגוסט 1974) הוא מאמן כדורגל פורטוגלי המאמן את קבוצת א-ריאן הקטרית.
ביוגרפיה

לאונרדו ז'רדים נולד בברצלונה בירתו של המחוז אנסואטגי בוונצואלה להורים פורטוגזים שהיגרו לוונצואלה לצורכי עבודה. בהיותו בגיל צעיר עזבו הוריו את ונצואלה והשתקעו באי מדיירה. ז'רדים שיחק כדורגל וכדוריד אך לא הצטיין וייעד את עצמו להיות מאמן כבר מגיל צעיר. מגיל 19 החל לאמן באופן חובבני קבוצות ילדים ונערים נשים ונערות בכדורגל ובכדוריד.
ביוגרפיה > קריירת אימון

בגיל 27 החל בקריירת האימון הרשמית שלו כשמונה לעוזר מאמן קאמאצ'ה - קבוצה מקומית באי מדיירה, למשך שנתיים. לאחר מכן החל לאמן בליגות הנמוכות בפורטוגל העלה את שאבאש לליגה השנייה, פוטר, ומונה למאמן ביירה-מאר מהליגה השנייה והעלה אותה לליגה הראשונה ופוטר גם משם בשל חילוקי דעות עם ההנהלה.
במאי 2011 מונה כמאמנה של בראגה, הוא הוביל אותה למקום השלישי כשהיא שוברת שיאי מועדון אך בסוף 2012 עזב את תפקידו בשל חילוקי דעות עם נשיא המועדון.
במאי 2012 מונה למאמנה של אולימפיאקוס היוונית הוא הוביל אותה לעונה ללא הפסדים ופער של 10 נקודות בטבלה, אך פוטר על רקע אי שביעות רצון מסגנונה ההגנתי של הקבוצה.
בקיץ 2013 שב לפורטוגל ומונה למאמנה של ספורטינג ליסבון. הוא הוביל אותה למקום השני בטבלה. הוא בחר לעזוב לאחר שקיבל הצעה ממנוקו.
בקיץ 2014 מונה למאמנה של מונקו, לאחר שנפרדה ממספר שחקנים מובילים. הוא הטמיע בקבוצה את שיטתו ופיתח שחקנים צעירים, בעונת 2015 סיים במקום השלישי בליגת העל הצרפתית. בעונת 17–2016 מונקו הפכה לקבוצה התקפית, היא הובילה לאורך רוב העונה את הליגה הצרפתית, בליגת האלופות העפילה עד לחצי הגמר תוך שהיא גוברת על מנצ'סטר סיטי בתוצאה 3-1 אך הודחה נגד יובנטוס בחצי הגמר. ב-11 באוקטובר 2018 פוטר מתפקידו לאחר רצף כישלונות של הקבוצה. ב-25 בינואר 2019 שב לאמן את מונקו. ב-29 בדצמבר 2019 סיים את תפקידו.
הערות שוליים

↑  ynet ספורט, עולים 6:6: מונאקו הדיחה את סיטי, באתר ynet, 15 במרץ 2017
כדוריד באולימפיאדת ברלין (1936)

| --- | --- |

 תאריך התחלה:  6 באוגוסט 1936
 תאריך סיום:  14 באוגוסט 1936
 מתחרים:  6 (גברים)
 1972 ← 
אולימפיאדת 1936 נערכה בברלין, גרמניה הנאצית. תחרויות הכדוריד שדה נערכו בין ה-6 באוגוסט ל-14 באוגוסט. זו הייתה תחרות הכדוריד הראשונה במשחקים האולימפיים. בתחרות השתתפו 107 ספורטאים מ-6 נבחרות גברים. המשחקים נערכו באצטדיון של המשטרה, רוב משחקי בית הגמר נערכו באצטדיון האולימפי. כמקובל באותה תקופה, כל נבחרת בדומה לכדורגל כללה 11 ספורטאים.
נבחרת גרמניה (גרמניה הנאצית) זכתה במדליית זהב.
שלב הבתים > בית א'

| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
| גרמניה הנאצית גרמניה הנאצית | 2 | 2 | 0 | 0 | 51 | 1 | 50 | 4 |
| הונגריה הונגריה | 2 | 1 | 0 | 1 | 7 | 24 | 17- | 2 |
| ארצות הברית ארצות הברית | 2 | 0 | 0 | 2 | 3 | 36 | 33- | 0 |
שלב הבתים > בית ב'

| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
| אוסטריה אוסטריה | 2 | 2 | 0 | 0 | 32 | 6 | 26 | 4 |
| שווייץ שווייץ | 2 | 1 | 0 | 1 | 11 | 20 | 9- | 2 |
| רומניה רומניה | 2 | 0 | 0 | 2 | 9 | 26 | 17- | 0 |
בית הגמר

| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
| גרמניה הנאצית גרמניה הנאצית  | 3 | 3 | 0 | 0 | 45 | 18 | 27 | 6 |
| אוסטריה אוסטריה  | 3 | 2 | 0 | 1 | 28 | 23 | 5 | 4 |
| שווייץ שווייץ | 3 | 1 | 0 | 2 | 22 | 32 | 10- | 2 |
| הונגריה הונגריה | 3 | 0 | 0 | 3 | 18 | 40 | 22- | 0 |
לא יהיה כלום, כי אין כלום

בנימין נתניהו
"לא יהיה כלום כי אין כלום" היא סיסמה שטבע ראש הממשלה בנימין נתניהו ב-2016 בתגובה לחקירת המשטרה בעניינו בחשדות לעבירות שוחד ומרמה והפרת אמונים (תיק 1000).
רקע

ב-2016 נחקר בנימין נתניהו על שתי פרשות שלימים כונו תיק 1000 ותיק 2000. בתיק 1000, נחשד נתניהו בקבלת טובות הנאה מאנשי העסקים ארנון מילצ'ן וג'יימס פאקר. בתמורה לפי החשד פעל להשגת אשרת כניסה לארצות הברית למילצ׳ן, ולהארכת הפטור מדיווח ותשלום מס הכנסה לתושבים חוזרים, ממנו נהנה מילצ׳ן. בתיק 2000, נחשד כי מוזס הציע לנתניהו שוחד, בדמות הטיית הסיקור ב"ידיעות אחרונות" לטובת נתניהו. בתמורה נתניהו יפעל להגבלת העיתון המתחרה "ישראל היום", באמצעות חקיקה, או באמצעות קשריו עם הבעלים, שלדון אדלסון.
הסיסמה

בישיבת שרים של חברי הליכוד בינואר 2017, אמר נתניהו באמצעות הסיסמה כי התנהגותו לא הייתה פסולה: ”לצערי אני לא יכול למסור פרטים, מה שאני כן יכול לומר לכם היום, כשאני יודע במה מדובר, ואני אומר לכם את זה בביטחון מלא - לא יהיה כלום כי אין כלום. מה שיש פה זה לחץ פסול ובלתי פוסק של גורמים בתקשורת על גורמי האכיפה”. בהמשך, נתניהו והליכוד חזרו על הסיסמה בהודעות לתקשורת, בנאומים בכנסת, במסיבות עיתונאים, בעצרות תמיכה וברשתות החברתיות.
הסיסמה > תבנית

תבנית המשפט היא תבנית רטורית – משפט תקבולת, כלומר אפשר להחליף את חלקו הראשון של המשפט בשני והמשמעות לא תיפגע, לעיתים זה תיקבולת ניגודית ולעיתים זה תקבולת משלימה.
באנגלית מכונים משפטים אלו מעיל דו צדדי, מכיוון שאין כינוי לסגנון משפט זה בעברית, הציע קוה שפרן לכנות את משפטים אלו "משפטי בי-בי", גם משום שנתניהו משתמש בסגנון זה הרבה, וגם כפראפרזה על שמו של נתניהו "ביבי" שגם חוזר על עצמו.